b'\n_START_ARTICLE_\nProlog (Livno, BiH)\n_START_SECTION_\nZemljopisni polo\xc5\xbeaj i povijest\n_START_PARAGRAPH_\nProlog je mjesto u jugozapadnom dijelu gornjeg Livanjskog polja, smje\xc5\xa1teno ispod planinskog prijevoja Vaganj (Dinara). Arheolo\xc5\xa1ki ostatci prapovijesne gradine (suhozid i keramika) na lokalitetu Prolog -Jabuka svjedo\xc4\x8de o postojanju kontinuiranog \xc5\xbeivota u razdoblju kasnog bron\xc4\x8danog i \xc5\xbeeljeznog doba. Tako\xc4\x91er, ostatci srednjovjekovne tvr\xc4\x91ave svjedo\xc4\x8de o postojanju obrambenog sustava oslonjenog na Hrvatsko kraljevstvo. Tokom osmanskih provala na podru\xc4\x8dje zapadnog Balkana, \xc4\x8ditavo Livanjsko polje, pa tako i Prolog, do\xc5\xa1lo je pod osmansku vlast izme\xc4\x91u 1470. i 1480. godine. Iz razdoblja osmanske vladavine ostalo je malo tragova o postojanju naselja, no podaci o turskoj posadi u negda\xc5\xa1njoj srednjovjekovnoj utvrdi svjedo\xc4\x8de o njegovom opstanku i u ovim vremenima. Po\xc4\x8detkom 18. stolje\xc4\x87a, nakon mira u Po\xc5\xbearevcu (1718.), osmanska utvrda u Prologu gubi na vojnoj va\xc5\xbenosti, \xc5\xa1to omogu\xc4\x87uje brojnije naseljavanje i rast naselja u njenom podno\xc5\xbeju._NEWLINE_Prezimena: Penava, Poljak, Bakovi\xc4\x87, \xc4\x8ca\xc4\x8dija, Domazet, Tekli\xc4\x87, Knez, \xc4\x8cota, Kasalo, Rade, Te\xc4\x8di\xc4\x87, Rosi\xc4\x87, \xc5\xa0kondro, Vrdoljak, Keli\xc4\x87, Frani\xc4\x87, Mr\xc4\x91en, Jazvo, Stani\xc4\x87, Mad\xc5\xbear, Mili\xc4\x87, Novokmet, Salapi\xc4\x87, Vi\xc5\xa1evi\xc4\x87, Kotarac, Mandi\xc4\x87, Grani\xc4\x87, \xc4\x86aran, Peri\xc5\xa1a, Vrselja.'